Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 249

23. Fejezet SZEMÉLYZET 23.01. cikk Általános követelmények 1. A Hajózási Szabályzat által a hajókra elõirt személyzetnek valamennyi üzemmódban meg kell felelnie e fejezet elõírásainak. A hajó mindenkori üzemmódjára és üzemidejére elõírt személyzetnek menet közben, továbbá úszómunkagépen munkavégzéskor állandóan a hajón kell tartózkodnia. Tilos az út, illetõleg az úszómunkagéppel végzett munka megkezdése az elõírt személyzet nélkül. Azok a hajók, amelyeken elõre nem látott körülmények (pl. betegség, baleset, hatósági rendelkezés) miatt menet közben az elõírt személyzet legfeljebb egy tagja nem tudja ellátni a szolgálatot, útjukat folytathatják a legközelebbi elérhetõ megfelelõ veszteglõhelyig – személyhajók a napi végállomásig – ha a hajón - hajóvezetõi/hajóskapitányi képesítéssel bíró személyen kívül az érintett szakaszra elõírt személyzet még egy további tagja is rendelkezésre áll a hajón. A hajón élõ 6 éves kor alatti gyermekek felügyeletét ellátó személy nem lehet a személyzet tagja még akkor sem, ha a gyermekek biztonságának felügyelet nélküli megoldására megfelelõ intézkedés történt. 2. A magyar lajstromban nyilvántartott hajókon a magyar munkavédelmi elõírásokat kell alkalmazni. A nem magyar hajólajstromban szereplõ hajókra vonatkozóan a lobogó szerinti állam munkavédelmi elõírásait kell alkalmazni. Várandós anyák/gyermekágyasok legalább 14 héten át nem lehetnek a személyzet tagjai. Ezt az elõírást – megosztva - a szülés elõtti legalább 6 hét, és a szülés utáni legalább 7 hét idõtartamra kell alkalmazni. 3. A 23.05., 23.06. és 23.08. cikk alkalmazásánál azokat a menet- és pihenõidõket is figyelembe kell venni, amelyeket e szabályzat területi hatályán kívül esõ szakaszon teljesítenek. 23.02. cikk A személyzet tagjai, képesítés 1. A személyzet tagja magyar lobogó alatt közlekedõ hajón a hajózási képesítésekrõl szóló jogszabályban* meghatározott képesítésû személy, továbbá a tanulómatróz, a matróz, a matróz-gépkezelõ és a fedélzetmester lehet. 2. A személyzet tagjainak képesítési feltételei: 2.1. Tanulómatrózoknál: (a) legalább 15 éves életkor és hajózási szakképzõ intézménnyel fennálló tanulói jogviszony vagy tanuló-szerzõdés, vagy részvétel olyan jóváhagyott hajós képzésben, amely a hajózási szakképzõ intézmény által kiadottal egyenértékû

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes